Ba kreistez an Almagn vez ket lesket an dud da debriñ kig moch gouez evel e karont. Feiz, pep loen lazhet a rank bezañ  kontrolet a-raok. Dam da betra ? Fidambie, peogwir eo radioaktif an darn vrasañ dionte. Ya, 25 bloaz goude ma dea tarzhet kreizenn nukleel Tchernobyl e chom saotret an natur. Ba koadoù ar Bayern, tost deus ar Republik Tchek, e vez kavet war-dro 7000 bekerel dre gilo kig moch gouez (cesium 137 an hini eo). Kement-mañ pa oarer e ranker skeiñ kuit ar moch gouez lazhet ma kaver en tu all da 600 bekerel enne... moaien zo da soñjal int kazi tout radioaktif. Siwazh dezhe e kavont mat an togoù-toñseg, leun  choazh a boultr lous kachet gant Tchernobyl 25 bloaz a-raok. Sortoù kabelloù-toñseg zo a derch da greskiñ ar radioaktivded enne memes !